CELEX: 32013D0308
Language: hu
Date: 2013-06-24 00:00:00
Title: A Tanács 2013/308/KKBP határozata ( 2013. június 24. ) a Fehéroroszországgal szembeni korlátozó intézkedésekről szóló 2012/642/KKBP határozat módosításáról

25.6.2013   
            
            
               HU
            
            
               Az Európai Unió Hivatalos Lapja
            
            
               L 172/31
            
         A TANÁCS 2013/308/KKBP HATÁROZATA
   (2013. június 24.)
   a Fehéroroszországgal szembeni korlátozó intézkedésekről szóló 2012/642/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:
   
               (1)
            
            
               A Tanács 2012. október 15-én elfogadta a Fehéroroszországgal szembeni korlátozó intézkedésekről szóló 2012/642/KKBP határozatot (1).
            
         
               (2)
            
            
               A Tanács úgy ítéli meg, hogy a politikai párbeszéd megkönnyítése érdekében a 2012/642/KKBP határozat 3. cikke (1) bekezdésének értelmében Uladzimir Uladzimiravich Makei-re vonatkozó utazási tilalmat fel kell függeszteni arra az időre, ameddig a Fehérorosz Köztársaság külügyminiszteri tisztségét tölti be. E felfüggesztést a Tanácsnak a 2012/642/KKBP határozat 8. cikk (2) bekezdésében említettek szerint felül kell vizsgálnia.
            
         
               (3)
            
            
               A 2012/642/KKBP határozatot ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   A 2012/642/KKBP határozat 8. cikke helyébe a következő szöveg lép:
   
      „8. cikk
      (1)   A Tanács felfüggeszti a 3. cikk (1) bekezdésében említett intézkedéseknek az Uladzimir Uladzimiravich Makei tekintetében történő alkalmazását arra az időre, ameddig a Fehérorosz Köztársaság külügyminiszteri tisztségét tölti be.
      (2)   Ezt a határozatot 2013. október 31-ig kell alkalmazni. A határozatot folyamatosan felül kell vizsgálni. Ha a Tanács úgy ítéli meg, hogy e határozat céljai nem valósultak meg, úgy azt meg kell hosszabbítani, vagy adott esetben módosítani kell.”
   
   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.
   
      Kelt Luxembourgban, 2013. június 24-én.
      
         
            a Tanács részéről
         
         
            az elnök
         
         C. ASHTON
      
   
   
      (1)  HL L 285., 2012.10.17., 1. o.